แฟนคลอดลูกมาสองเดือนกว่าเกือบ3เดือน มีมูกเหลืองๆปนเลือดสีน้ำตาลออกมา. มีกลิ่นนิดหน่อย ไม่ถึงกับเหม็น ปวดท้องน้อยบางที ผิดปกติไหมครับ
สวัสดีค่ะ หลังคลอดทั้งด้วยวิธีธรรมชาติหรือผ่าคลอด อาจมีน้ำคาวปลาอยู่ได้ประมาณ 1 เดือน โดยน้ำคาวปลาในช่วง 7 วันแรกอาจมีเลือดปน แต่หลังจากนั้นจะค่อยๆเปลี่ยนเป็นสีน้ำตาลและค่อยๆจางลงไปในที่สุด โดยวิธีการผ่าคลอดอาจทำให้มีน้ำคาวปลาได้น้อยกว่าเล็กน้อย เพราะแพทย์จะทำการเช็ดเลือดออกระหว่างผ่าตัดไปบางส่วนแล้วดังนั้นหากผ่านมา 3 เดือนแล้ว ยังมีน้ำคาวปลาสีคล้ำคล้ายสีเลือด มีกลิ่นเหม็น อาจมีภาวะมดลูกติดเชื้อ ปากมดลูกติดเชื้อ หรือช่องคลอดอักเสบได้ อาการอื่นๆที่พบร่วมกันได้และควรสังเกต เช่นปวดหน่วงท้องน้อย มีไข้ตอนนี้แนะนำควรกลับไปพบสูตินรีแพทย์เพื่อตรวจเพิ่มเติม แพทย์อาจตรวจภายในและตรวจหน้าท้อง หรืออัลตราซาวน์หน้าท้องเพื่อหาสาเหตุการดูแลตัวเองเบื้องต้น ไม่สวนล้างช่องคลอด งดการมีเพศสัมพันธ์ ยังไม่ซื้อยาสตรีใดๆมารับประทานเองค่ะ